Мирзораҳмат Олимов

Мирзораҳмат Олимов (1891, Хуҷанд — 15 июни 1971) — наққоши тоҷик, Рассоми халқии Тоҷикистон (1959), узви Иттифоқи рассомони Иттиҳоди Шӯравӣ, барандаи Ҷоизаи давлатии Абуабдуллоҳи Рӯдакӣ.

 Зиндагинома 
Мирзораҳмат Олимов соли 1891 дар шаҳри Хуҷанд, дар оилаи наққош ба дунё омадааст. Дар ҷавонӣ ҳамроҳи падар ба водии Фарғона ва Андиҷон рафта, ҳунари наққоширо аз устоҳои маҳаллӣ омӯхтааст. Ӯ бо маҳорати эҷодӣ, фаъолияти ташкилотчигӣ ва тарбиятгариаш дар таърихи маданияти бадеии халқи тоҷик саҳми муҳим гузоштааст. Аз ҷумла, навъҳои «фаромӯшшудаи» ҳунари наққоширо, бахусус шакли кундалро бо обутоби тоза эҳё намудааст.

 Фаъолияти эҷодӣ 
Соли 1938, мунаққиди рус Евгений Чудович ба яке аз осори Мирзораҳмат Олимов — меҳроби нақшгузорӣ бо услуби печ дар печи рангину равшан, ки барои намоиш дар даҳаи якуми маданияти Тоҷикистон дар Москва пешниҳод шуд, баҳои баланд додааст.

Дар давоми фаъолияти эҷодиаш ӯ як силсила асарҳои баландғояи тасвирӣ офаридааст, аз ҷумла:

 «Санъат аз они халқ аст»
 «Умари Хайём»
 «Ҷашни Тоҷикистон»
 «50-солагии Ҳукумати Шӯравӣ»
 «Сарвати Тоҷикистон»

 Ороиши биноҳои муҳими Тоҷикистон 
Мирзораҳмат Олимов ва шогирдонаш дар ороиши бисёр муассисаҳои муҳими Тоҷикистон саҳм гузоштаанд, аз ҷумла:

 Чойхонаи «Роҳат»
 Театри опера ва балети Айнӣ
 Толорҳои Шӯрои Олӣ
 Китобхонаи давлатии ба номи А. Фирдавсӣ

 Ҷоизаҳо 
Мирзораҳмат Олимов барои хидматҳои бадеии худ ӯ бо Ҷоизаи давлатии ба номи Абуапбдуллоҳи Рӯдакӣ ва ду ордени Ленин қадр шудааст.

 Даргузашт 
Мирзораҳмат Олимов 15 июни соли 1971 аз олам даргузашт.

 Эзоҳ 

 Адабиёт 
 Рӯзиев, А. Усто Мирзораҳмат Олимов. — Душанбе: «Ирфон», 1973. — 26 саҳ.
 Шарифов, Х. Оламафрӯзон. — Душанбе: Маориф, 1992. — 208 саҳ.

Гурӯҳ:Рассомони халқии Тоҷикистон